Anciclopédia

Ua anciclopédia (de l griego antigo ἐγκυκλοπαιδεία, ἐγκυκλο ["giral"] + παιδεία ["coincimiento"]) ye ua grande quantidade de anformaçones relatibas al coincimiento houmano; obra que trata de todas las ciéncias i artes an giral. Puode ser considerada ua spece de lhibro de refréncia para praticamente qualquiera assunto de l domínio houmano.

Anciclopédias puoden ser genéricas, cun artigos sobre ls mais bariados temas (cumo la Encyclopaedia Britannica), ó puoden ser specializadas nun determinado assunto (cumo ua anciclopédia médica ó matemática).

L termo anciclopédia solo ampeçou a ser outelizado ne l seclo XVI, inda que trabalhos de formato anciclopédico yá fússen coincidos an eras inda mais antigas.

Catadorie:Lhiteratura